b'\n_START_ARTICLE_\nEDSAC\n_START_PARAGRAPH_\nEDSAC (din englez\xc4\x83 Electronic Delay Storage Automatic Calculator) a fost unul dintre primele computere fabricate \xc3\xaen Regatul Unit, \xc8\x99i printre primele din lume. Sistemul, inspirat de EDVAC, a fost construit de profesorul Sir Maurice Wilkes \xc8\x99i echipa lui, \xc3\xaen Laboratorul de matematic\xc4\x83 al Universit\xc4\x83\xc8\x9bii Cambridge din Anglia._NEWLINE_EDSAC a fost primul computer practic conceput dup\xc4\x83 arhitectura von Neumann. Proiectul a fost sprijinit de J. Lyons and Co., o firm\xc4\x83 britanic\xc4\x83, ce apoi a fabricat primul computer destinat aplica\xc8\x9biilor comerciale, LEO I, bazat pe design-ul EDSAC. EDSAC a rulat primul program pe 6 mai 1949, calcul\xc3\xa2nd un tabel de p\xc4\x83trate  \xc8\x99i o list\xc4\x83 cu numere prime.'